Եթե, ի վերջո, դատարանը հօգուտ իրեն վճիռ չկայացնի, ո՞րն է լինելու իր հաջորդ քայլը։ «Ես շարունակելու եմ վերին ատյաններ բողոքել, չեմ լռելու, եթե 2 տարի 5 ամիս սպասել եմ եւ անցել եմ այս քաշքշուկների միջով, ես շարունակելու եմ իմ պայքարը։ Իհարկե, միեւնույն ժամանակ հասկանալով, որ Հայաստանում արդարադատությունը վաղուց ծախված վիճակում է, բայց ես որոշել եմ, անկախ ամեն ինչից, քաղաքակիրթ ճանապարհով իմ հարցերը լուծել։ Օրինակ, եթե ես ամենասկզբում որոշեի գնալ Վահրամին սպանել, հետո մարդասպանություն լիներ, ու մենք հայտնվեինք դատարանում, դատավորն անպայման ասելու էր, չէ՞․ այդ ժամանակ դիմեիք դատարան։ Հիմա ես ի սկզբանե դիմել եմ դատարան, ընտրել եմ քաղաքակիրթ ճանապարհը եւ չեմ գնացել Վահրամի բկից բռնել կամ որոշել նրան սպանել»։